CELEX: 62011CN0582
Language: el
Date: 2011-11-24 00:00:00
Title: Υπόθεση C-582/11 P: Αναίρεση που άσκησε στις 24 Νοεμβρίου 2011 η Rügen Fisch AG κατά της αποφάσεως που εξέδωσε το Γενικό Δικαστήριο (τρίτο τμήμα) στις 21 Σεπτεμβρίου 2011 στην υπόθεση T-201/09, Rügen Fisch AG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)· αντίδικος ενώπιον του τμήματος προσφυγών του ΓΕΕΑ: Schwaaner Fischwaren GmbH

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/38
            
         
      Αναίρεση που άσκησε στις 24 Νοεμβρίου 2011 η Rügen Fisch AG κατά της αποφάσεως που εξέδωσε το Γενικό Δικαστήριο (τρίτο τμήμα) στις 21 Σεπτεμβρίου 2011 στην υπόθεση T-201/09, Rügen Fisch AG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)· αντίδικος ενώπιον του τμήματος προσφυγών του ΓΕΕΑ: Schwaaner Fischwaren GmbH
      (Υπόθεση C-582/11 P)
      (2012/C 25/73)
      Γλώσσα διαδικασίας: η γερμανική
      
         Διάδικοι
      
      
         Αναιρεσείουσα: Rügen Fisch AG (εκπρόσωποι: O. Spuhler και M. Geitz, δικηγόροι)
      Αντίδικοι κατ’ αναίρεση:
      
                  —
               
               
                  Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
               
            
                  —
               
               
                  Schwaaner Fischwaren GmbH
               
            
         Αιτήματα της αναιρεσείουσας
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της Ευρωπαϊκής Ένωσης της 21ης Σεπτεμβρίου 2011, στην υπόθεση T-201/09 και να ακυρώσει την απόφαση του τέταρτου τμήματος προσφυγών του ΓΕΕΑ της 20ής Μαρτίου 2009 στην υπόθεση R 230/2007-4·
               
            
                  —
               
               
                  επικουρικώς, να αναιρέσει την προαναφερθείσα απόφαση του Γενικού Δικαστηρίου της Ευρωπαϊκής Ένωσης της και να αναπέμψει την υπόθεση στο Γενικό Δικαστήριο της Ευρωπαϊκής Ένωσης·
               
            
                  —
               
               
                  να καταδικάσει το ΓΕΕΑ στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Η αναιρεσείουσα στηρίζει την αναίρεσή της στους ακόλουθους λόγους:
      
                   
               
               
                  Στην αναιρεσιβαλλόμενη απόφαση, το Γενικό Δικαστήριο εσφαλμένως έκρινε ότι η καταχώριση του λεκτικού σημείου SCOMBER MIX ως κοινοτικού σήματος προσκρούει στον απόλυτο λόγο απαραδέκτου του άρθρου 7, παράγραφος 1, στοιχείο γ', του κανονισμού για το κοινοτικό σήμα (ΚΚΣ) (1), όσον αφορά τον περιγραφικό χαρακτήρα του επίμαχου σήματος.
               
            
                   
               
               
                  Η κρίση αυτή του Γενικού Δικαστηρίου συνιστά παράβαση του άρθρου 7, παράγραφος 1, στοιχείο γ', σε συνδυασμό με το άρθρο 51, παράγραφος 1, στοιχείο α', του κανονισμού για το κοινοτικό σήμα (ΚΚΣ). Το λεκτικό στοιχείο SCOMBER MIX δεν είναι περιγραφικό, καθότι, από την σκοπιά του ενδιαφερόμενου κοινού, πρόκειται περί μιας πρωτότυπης ονομασίας, η οποία μπορεί σαφώς να γίνει αντιληπτή ως σήμα.
               
            
                   
               
               
                  Τα προϊόντα και οι υπηρεσίες που περιλαμβάνει η αντιταχθείσα καταχώριση προορίζονται για τον μέσο καταναλωτή. Εντούτοις, ούτε η λατινική γλώσσα ούτε ο όρος της ζωολογίας «scomber» είναι οικεία στον μέσο καταναλωτή. Επομένως, το λεκτικό σημείο SCOMBER MIX διαθέτει τον διακριτικό χαρακτήρα που απαιτείται από το δίκαιο της Ένωσης προκειμένου να μπορεί να καταχωρισθεί ως κοινοτικό σήμα.
               
            
         (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1)